Ihminen on oman onnensa keskushyökkääjä, mutta kaikkien lapsuudessa ei lapaan tule riittävästi syöttöjä – tämä asia uuden hallituksen täytyy nyt tajuta

Seuraavan hallituksen on luotava toimintaohjelma yhteen kriittiseen ongelmaan, nimittäin ylisukupolvisen syrjäytymisen torjuntaan, kirjoittaa filosofi Frank Martela.

Ihmi­nen ei ole oman onnen­sa seppä. Hän on oman on­nensa keskus­hyök­kääjä. Se tarkoit­taa sitä, että menes­tyksesi elä­mässä on hyvin pit­kälti kiin­ni siitä, minkä­laisia syöt­töjä olet saa­nut sosiaa­liselta ympä­ristöl­täsi.

Onko joku opettanut sinulle ihmissuhdetaitoja ja kykyä käsitellä omia tunteitasi? Onko joku opettanut tehokkaita opiskelutekniikoita? Onko sinua kannustettu uskomaan omiin kykyihisi ja unelmiisi?